Diari Oficial de la Generalitat Valenciana


Sumari del DOGV 9510, del 12-01-2023 (2022/12063)

Informació pública del Pla anual de prevenció, vigilància i extinció d'incendis forestals de la Comunitat Valenciana per a l'any 2023.
--------------------------------------------------------------------------------------------------------------------------------------

### Dades del document

Número de DOGV
:   9510

Data del DOGV
:   12-01-2023

Secció del DOGV
:   V. ANUNCIS - C) ALTRES ASSUMPTES

Número del document
:   2022/12707


Organisme emissor
:   Conselleria de Justícia, Interior i Administració Pública

Tipus de document
:   Anunci

Informació pública del Pla anual de prevenció, vigilància i extinció d'incendis forestals de la Comunitat Valenciana per a l'any 2023. [2022/12169]  
L'article 48 de la Llei 43/2003, de 21 de novembre, de forests, preveu que les comunitats autònomes, davant el risc general d'incendis forestals, elaboraran i aprovaran plans anuals per a la prevenció, vigilància i extinció d'incendis forestals.  
Els referits plans comprendran la totalitat de les actuacions a desenvolupar i inclouran la totalitat del territori de la Comunitat Autònoma corresponent.  
El Ministeri per a la Transició Ecològica i el Repte Demogràfic ha elaborat un esborrany de directrius i criteris comuns per a l'elaboració dels referits plans, que s'ha presentat al Comité de Lluita contra Incendis Forestals (CLIF), però que no han sigut aprovades per reial decret, com està previst en la legislació.  
Sobre la base del contingut mínim indicat en l'article 48 de la Llei 43/2003 i les consideracions de l'esborrany de directrius i criteris, s'ha elaborat per part de la Direcció General de Prevenció d'Incendis Forestals i de la Direcció General d'Interior, en l'àmbit de les seues respectives competències, el Pla anual de prevenció, vigilància i extinció d'incendis forestals de la Comunitat Valenciana per a l'any 2023.  
  
El text del pla anual podrà ser consultat en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica, en l'adreça electrònica: https://agroambient.gva.es/va/web/prevencion-de-incendios/informacio-publica  
Amb la finalitat de donar publicitat prèvia a la tramitació de l'esmentat pla, s'obri període de consulta pública durant el termini de quinze dies hàbils, comptats a partir de l'endemà de la seua publicació del present anunci en el Diari Oficial de la Generalitat Valenciana, de conformitat amb el que estableix l'article 133 de la Llei 39/2015, d'1 d'octubre, del procediment administratiu comú de les administracions públiques.  
Les al·legacions, suggeriments o observacions efectuats podran presentar-se per a la seua consideració dirigides a la Direcció General de Prevenció d'Incendis Forestals per via telemàtica a través de la seu electrònica de la Generalitat, accedint al següent enllaç: https://www.gva.es/va/inicio/procedimientos'id\_proc=18607, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 19 de diciembre de 2022.- El director general de Prevenció d'Incendis Forestals: Diego Marín Fabra. El director general d'Interior: Salvador Almenar Antón.